recursal/SuperWikiNEXT-32B huggingface dataset:
**Չաբահար** (պարս.՝ چابهار), քաղաք-նավահանգիստ Իրանի հարավ-արևելքում` Սիստան և Բելուջիստան օսթանում, համանուն շահրեստանի (գավառի) կենտրոնը։ Բնակչությունը վերջին մարդահամարի տվյալներով կազմում է 106 739 մարդ (2016)։

Աշխարհագրություն
----------------

Տեղադրված է Սիստան և Բելուջիստան օսթանի հարավային մասում` Օմանի ծոցի ափին, Պակիստանի հետ սահմանից մոտ 95 կմ հեռավորության վրա։ Գտնվում է օսթանի վարչական կենտրոն Զահեդանից մոտ 465 կմ հարավ։

Քաղաքը կարևոր նավահանգիստ է Օմանի ծոցի ափին, Բանդար Աբբասից հետո Իրանի ամենախոշոր նավահանգիստն է և միակ խորջրյա օվկիանոսային նավահանգիստը, որը վերջին տասնամյակներին ակտիվորեն այդ թվում նաև Հնդկաստանի օգնությամբ։ Պլանավորվում է Չաբահար-Զահեդան երկաթգծի ճյուղի կառուցմամբ միացնել քաղաքը Իրանի հիմնական երկաթուղային ցանցին։

Բնակչություն
------------

Բնակչությունը 2016 թվականի մարդահամարի տվյալներով կազմում էր 106 739 մարդ, որոնք կազմում էին 25 896 տնտեսություն։ Չաբահարը Սիստան և Բելուջիստան օսթանի բնակչությամբ չորրորդ ամենախոշոր քաղաքն է Զահեդանից, Զաբոլից և Իրանշահրից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև.

| Տարի | 1991 | 1996 | 2006 | 2011 | 2016 |
| --- | --- | --- | --- | --- | --- |
| Բնակիչ | 30 038 | 34 618 | 71 070 | 85 633 | 106 739 |
|

Բնակիչները հիմնականում բելուջներ են։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2
2. 1 2  جمعیت به تفکیک تقسیمات کشوری (перс.)
3. 1 2  «Իրանի Իսլամական Հանրապետության մարդահամար, 1395 (2016)» (պարսկերեն). Արխիվացված է օրիգինալից (Excel) 2021 թ. դեկտեմբերի 23-ին. Վերցված է 2022 թ. դեկտմբերի 19-ին.
4. ↑  «IRAN: Sistan and Baluchestan» (անգլերեն).
5. 1 2  «Islamic Republic of Iran» (անգլերեն).
6. ↑  «Իրանի Իսլամական Հանրապետության մարդահամար, 1385 (2006)» (պարսկերեն). Արխիվացված է օրիգինալից (Excel) 2011 թ. սեպտեմբերի 20-ին. Վերցված է 2022 թ. սեպտեմբերի 25-ին.
7. ↑  «Իրանի Իսլամական Հանրապետության մարդահամար, 1390 (2011)» (Excel) (պարսկերեն). Վերցված է 2022 թ. դեկտեմբերի 19-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: nr96035133 · VIAF: 149376717 · WorldCat VIAF: 149376717 |

 |
**Չեբուրաշկան գնում է դպրոց** (ռուս.՝ «Чебурашка идёт в школу»), տիկնիկային մուլտիպլիկացիոն ֆիլմ՝ նկարահանված ռեժիսոր Ռոման Կաչանովի կողմից և թողարկված «Սոյուզմուլտֆիլմ» կինոստուդիայի կողմից 1983 թվականին։ «Շապոկլյակ» մուլտֆիլմի շարունակությունն է և Չեբուրաշկայի ու կոկորդիլոս Գենայի մասին պատմող շարքի վերջին մասը։

Սյուժե
------

Օգոստոսի 31-ին կոկորդիլոս Գենան ինքնաթիռով վերադառնում է, սակայն օդանավակայանում, հակառակ իր սպասելիքներին, Չեբուրաշկան նրան չի դիմավորում։ Գենան ինքնուրույն է հասնում տուն, ճանապարհին Շապոկլյակը նրան խաբում է՝ վերելակի և նրա տան դռան վրա կախելով «Վերանորոգում» գրությամբ ցուցանակ։ Պարզվում է, որ Չեբուրաշկան, ստանալով Գենայի հեռագիրն իր ժամանման մասին, չի կարողացել կարդալ այն, քանի որ կարդալ չգիտի։ Գենան հայտարարում է, որ Չեբուրաշկայի բախտը բերել է, քանի որ հաջորդ օրը հենց նոր ուսումնական տարվա սկիզբն է՝ սեպտեմբերի 1-ը։ Չեբուրաշկան ուրախությամբ համաձայնում է սովորել դպրոցում։ Հերոսները գնում են գնելու դպրոցական համազգեստ, սակայն հարմար չափսի համազգեստ չկա կոկորդիլոսի, առավել ևս Չեբուրաշկայի համար։ Շապոկլյակը նույնպես ձգտում է փոխել իր կյանքը և գնում է դպրոցական համազգեստ։ Սակայն դպրոցը փակ է վերանորոգման համար, որը ինչ-ինչ պատճառներով ոչ մի կերպ չի ավարտվում։ Շապոկլյակն իր առնետի հետ հալածում է բանվորներին, որոնք դպրոցը վերանորոգելու փոխարեն դոմինո են խաղում։ Իմանալով, որ ուսուցիչների կարիք կա, կոկորդիլոս Գենան համաձայնում է դառնալ կենդանի բնությանը նվիրված առարկայի ուսուցիչ, իսկ Շապոկլյակն ստանձնում է աշխատանքի ուսուցչի պարտականությունները։

Հնչյունավորողներ
----------------

* Վասիլի Լիվանով – *Կոկորդիլոս Գենա*
* Կլարա Ռումյանովա – *Չեբուրաշկա*
* Գեորգի Բուրկով – *վաճառող*
* Յուրի Անդրեև – *Շապոկլյակ/տնօրեն/արաբ վարորդ*

Նկարահանող անձնակազմ
--------------------

* Ռեժիսոր – Ռոման Կաչանով
* Սցենարի հեղինակներ – Ռոման Կաչանով, Էդուարդ Ուսպենսկի
* Բեմադրող նկարիչներ – Լեոնիդ Շվարցման, Օլգա Բոգոլյուբովա
* Նկարիչ-մուլտիպլիկատորներ – Իրինա Սոբինովա-Կասիլ, Միխայիլ Պիսման, Նատալյա Տիմոֆեևա, Նատալյա Դաբիժա
* Օպերատորներ – Թեոդոր Բունիմովիչ, Վլադիմիր Սիդորով
* Տներեն – Գրիգորի Խմարա
* Կոմպոզիտոր – Վլադիմիր Շաինսկի
* Հնչյունային ռեժիսոր – Բորիս Ֆիլչիկով
* Խմբագիր – Նատալյա Աբրամովա
* Տիկնիկների և դեկորացիների հեղինակներ – Պավել Գուսև, Սերգեյ Գալկին, Նատալիա Բարկովսկայա, Մարինա Չեսնիկովա, Ալեքսանդր Բելյաև, Սեմյոն Էտլիս, Միխայիլ Կոլտունով, Վալենտին Լադիգին, Վլադիմիր Մասլով, Օլեգ Մասաինով, Լյուդմիլա Ռուբան, Լյուդմիլա Ռուբան, Նատալիա Գրինբերգ, Սվետլանա Զնամենսկայա, Վիկտոր Գրիշին, Վլադիմիր Աբակումով, Նինա Մոլևա, Վալերի Պետրով, Ալեքսանդր Մաքսիմով
* Մոնտաժող – Գ. Ֆիլատովա

Այլ մուլտֆիլմեր Գենայի ու Չեբուրաշկայի մասին
--------------------------------------------

* 1969 – «Կոկորդիլոս Գենա»
* 1971 – «Չեբուրաշկա»
* 1974 – «Շապոկլյակ»

Ծանոթագրություններ
------------------

1. ↑  «Չեբուրաշկան գնում է դպրոց» մուլտֆիլմը Animator.ru կայքոմ

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database · Animator.ru |

 |
Ծառայության տարածումը աշխարհի երկրներում
**Google Street View** (հայերեն՝ Փողոցների դիտում), Google Maps-ի և Google Earth-ի գործառույթը, որը թույլ է տալիս դիտել աշխարհի շատ քաղաքների փողոցների համայնապատկերները մոտավորապես 2.5 մետր բարձրությունից։

2012 թվականի տվյալներով՝ Google Street View-ի լուսանկարները հասանելի են ավելի քան 35 երկրների 3000 քաղաքներում։

Գաղտնիության պայմանները դիտարկելու համար՝ գործածվում են մարդկանց դեմքերի և տրանսպորտային միջոցների համարների ավտոմատ ջնջումներ։ Վերջինս երբեմն վատթարացնում է պատկերների որակը, քանի որ սխալմամբ ջնջում նաև այլ օբյեկտներ այդ նկարների վրա։

Նկարագրություն
--------------

Դիտարկման անկյունները կազմում են 360° և 290° հորիզոնական և ուղղահայց կերպով համապատասխանաբար։ Ծառայությունը թողարկվել է 2007 թվականի մայիսի 25-ին։ Սկզբնապես հասանելի են եղե միայն ԱՄՆ մի քանի քաղաքների լուսանկարները, սակայն աստիճանաբար նկարահանվել են քաղաքներ և այլ երկրներում։ 2009 թվականի դեկտեմբերի տվյալներով՝ կարելի էր դիտել քաղաքների փողոցներ ԱՄՆ-ում, Մեծ Բրիտանիայում, Չեխիայում, Ֆրանսիայում, Իտալիայում, Մեքսիկայում, Նիդերլանդներում, Պորտուգալիայում, Իսպանիայում, Լեհաստանում, Իռլանդիայում, Շվեյցարիայում, Կանադայում, Ճապոնիայում, Թայվանում, Ուկրաինայում, Սինգապուրում, Ավստրալիայում և Նոր Զելանդիայում։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  Rachel King (2012 թ․ ապրիլի 4). «Google Maps now covers 75% of global pop, 26 million miles of directions». ZDNet. Վերցված է 2013 թ․ հոկտեմբերի 14-ին.
2. ↑  Ծառայության աշխատանքի սկզբի մասին(անգլ.)
3. ↑  Street View-ի տարածումը(անգլ.)

Արտաքին հղումներ
----------------

* Պաշտոնական կայք (անգլ.)
**Ուրիշի երեխաները** (վրաց.՝ სხვისი შვილები, *Սխվիսի շվիլեբի*), 1958 թվականին Վրացֆիլմ կինոստուդիայում նկարահանված գեղարվեստական ֆիլմ։ Ֆիլմը նկարահանվել է ռեժիսոր Թենգիզ Աբուլաձեի կողմից Ն. Ալեքսանդրովայի՝ Կոմսոմոլսկայա պրավդա թերթում տպագրված ակնարկի մոտիվներով։

Սյուժե
------

Դաթոն, ով կնոջ մահից հետո միայնակ մեծացնում է երկու երեխաներին, ծանոթանում է Թեոյի հետ։ Նրանք սիրում են միմյանց, սակայն Դաթոյի երեխաները չեն հանդուրժում այդ կնոջն իրենց տանը։ Թեոն, չցանկանալով խանգարել նրանց, հեռանում է։

Դաթոն ցերեկն աշխատում է, իսկ երեխաները մնում են առանց հսկողության։ Նրանք թափառում են փողոցում և մի անգամ հազիվ են փրկվում մեքենայի տակ ընկնելուց։ Նրանց փրկում է պատահական անցորդներից մեկը՝ ուսանողուհի Նաթելան։ Վերջինս երեխաներին տուն է տանում ու պառկեցնում քնելու։ Ի զարմանս իրեն՝ Նաթելան իմանում է, որ երեխաները գրեթե թողնված են բախտի քմահաճույքին և մեծանում են առանց մայրական խնամքի։ Նաթելան սկսում է այցելել երեխաներին և ծանոթանում է նրանց հոր հետ։ Նրանք մտերմանում են և շուտով սկսում են միասին ապրել։

Անսպասելիորեն Դաթոյի կյանքում նորից հայտնվում է Թեոն։ Նա շարունակում է սիրել Դաթոյին և ցանկանում է կյանքը կապել միայն նրա հետ։ Դաթոն, որոշելով նոր կյանք սկսել, դիմում է վճռական քայլի. նա լքում է երեխաներին ու գնում Թեոյի հետ։ Նաթելան սկզբում նույնպես ուզում է թողնել երեխաներին, բայց Գիան ու Լիան կապվել են նրա հետ և նրա մեջ տեսնում են իրենց նոր մորը։ Նաթելան մնում է երեխաների հետ։

Դերերում
--------

* Ցիցինո Ցիցիշվիլի – *Նաթելա (Նատո)*
* Օթար Կոբերիձե – *Դաթո*
* Ասմատ Կանդաուրիշվիլի – *Թեո*
* Նանի Չիկվինիձե – *Լիա*
* Միխո Բորաշվիլի – *Գիա*
* Սեսիլիա Թաղայշվիլի – *Էլիսաբեդ*
* Սոսո Լագիձե – *Գուրամ*
* Եկատերինա Վերուլաշվիլի

Մրցանակներ
----------

* Միջազգային կինոփառատոն Պորետա Տերմեում, 1960 - մրցանակ
* Միջազգային կինոփառատոն Հելսինկիում, 1959 - դիպլոմ
* Միջազգային կինոփառատոն Լոնդոնում, 1959 - դիպլոմ

Ծանոթագրություններ
------------------

1. ↑
2. ↑  Internet Movie Database — 1990.
3. ↑  «Ուրիշի երեխաները» ֆիլմը kino-teatr.ru կայքում>

Արտաքին հղումներ
----------------

* Обзор и критика фильма в энциклопедии km.ru Արխիվացված 2005-12-29 Wayback Machine (ռուս.)
* Ուրիշի երեխաները (1958) Արխիվացված 2016-03-04 Wayback Machine ֆիլմը «Վրացական ազգային ֆիլմագրության» պորտալում (անգլ.)(վրաց.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · FilmAffinity · Internet Movie Database |

 |
**Զուգորդություն** կամ **զուգորդում**, հոգեբանության բնագավառում զուգորդություն ասելով նկատի ունեն հոգեկանի բովանդակության տարրերի (մտապատկերների, բառերի) միջև հաստատվող կապերը, որոնց շնորհիվ գիտակցության ոլորտում իրար կապված տարրերից մեկի հանդես գալը առաջ է բերում (գիտակցված է դարձնում) նաև մյուսի տարրերը, որոնք առաջինի հետ կապված են ըստ նմանության, առընթերության, հակադրության կամ միավորման այլ սկզբունքի հիման վրա։

Ընդհանուր նկարագրություն
------------------------

Առարկաներն ու երևույթները բնության մեջ հանդես են գալիս ու ըմբռնվում են ոչ միայն իրարից անջատ և մեկուսացված, այլև միմյանց հետ կապված, խմբերով կամ շարքերով։ Տարբեր զգայարանների օգնությամբ ընկալվող պատկերները գլխուղեղի համադրական աշխատանքի շնորհիվ կապվում են միմյանց և հիշողության մեջ պահպանվում են միասին, որը և հնարավորություն է տալիս հետագայում դրանք գիտակցության ոլորտում վերարտադրել զուգորդված ձևով։ Ընկալման ընթացքում առարկաների, երևույթների կամ միևնույն բարդ առարկաների մտապատկերների նման կապերն անվանում են զուգորդություններ։ Դրանք էական նշանակություն ունեն հիշողության մեջ կազմակերպված ու ծավալուն գիտելիքներ մտապահելու համար։ Հիշողության հոգեբանական օրինաչափությունների մասին ոչ մի գաղափար չունեցող մարդիկ անգամ ինքնաբերաբար զուգորդություններ են կազմում՝ ընկալված տեղեկությունները ավելի ամուր և տևականորեն պահպանելու, միջավայրին հաջողությամբ հարմարվեկու համար։ Զուգորդություններ կազմելը ներհատուկ է ոչ միայն մարդուն, այլև զարգացած նյարդային համակարգ ունեցող բոլոր կենդանիներին։ Սակայն բարձրագույն հոգեկան ընդունակությունների առկայության հետևանքով մարդու հիշողության զուգորդություններն ավելի բարդ են և ունեն այնպիսի տեսակներ, որոնք կենդանիների հոգեկանում լինել չեն կարող։

Աղբյուրներ
----------

* Նալչաջյան Ա․ Ա․ (1984 թ.). *Հոգեբանական բառարան* (Լույս ed.). Երևան. էջ 240 էջ.
* Նալչաջյան Ա․ Ա․ (1991). *Ընդհանուր հոգեբանության հիմունքներ* («Լույս» ed.). Երևան. էջ 512.`{{cite book}}`: CS1 սպաս․ location missing publisher (link) ISBN 5-545-00785-7

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 3, էջ 714)։*  |
**Այս հոդվածը առաջարկվել է անվանափոխել**  

Վիքիպեդիայի մեկ կամ մի քանի մասնակիցներ առաջարկել են այս հոդվածը անվանափոխել։ (Որպես պատճառ նշվում է հետևյալը. ««Ունայնություն ունայնությանց»-ը հայտնի արտահայտություն է»)  
 Ավելի մանրամասն ծանոթանալու համար առաջադրվող պատճառներին, ինչպես նաև ձեր տեսակետը հայտնելու համար, այցելեք **Անվանափոխման առաջադրված հոդվածներ**։ 
  

**Ուշադրություն** նախքան վերոհիշյալ քննարկման էջում համաձայնության գալը, պետք չէ հեռացնել այս կաղապարը։

---

**Հիշեցում**. եթե դուք եք տեղադրել այս կաղապարը, ապա մի մոռացեք անվանափոխման առաջադրված հոդվածանվանումն ավելացնել Անվանափոխման առաջադրված հոդվածներ քննարկման էջում, մեկ կամ երկու տողով նշելով անվանափոխման առաջադրելու ձեր պատճառաբանությունը։


**«Ունայնություն ունայնությանց»** (ռուս.՝ Суета сует), խորհրդային գեղարվեստական լիամետրաժ գունավոր ֆիլմ, որ նկարահանվել է ռեժիսոր Ալլա Սուրիկովայի կողմից Մոսֆիլմ կինոստուդիայում 1979 թվականին։

Սյուժե
------

Բորիս Իվանովիչը, որ արդեն տարիքն առած մարդ է, երկար տարիների ընտանեկան կյանքից հետո տարվել է այլ կնոջով և հեռացել ընտանիքից։ Նրա նախկին կինը՝ Մարինա Պետրովնան, ՔԿԱԳ-ի վարիչ է, ծանր է տանում բաժանումը։ Խնդիրներից ուշադրությունը շեղելու համար նա որոշում է նավով գնալ ճամփորդության դեպի Կիժի, բայց ուշանում է նավից։ Նրա դուստրը՝ Նատաշան, մտածելով, որ մայրը Կիժիում է, որոշում է գնալ Նովգորոդ՝ իր փեսացուի մոտ։ Տանը չգտնելով դստերը՝ մայրը գնում է նրան որոնելու Նովգորոդում, և նրան ետևում է նախկին ամուսինը։ Այնուհետև հանգամանքները դասավորվում են այնպես, որ Բորյան հասկանում է, թե ինչ է կորցնում՝ հեռանալով իր սիրելի կնոջից։

Գլխավոր դերերում
----------------

* Գալինա Պոլսկիխ - Մարինա Պետրովնա
* Ֆրունզիկ Մկրտչյան - Բորիս Իվանովիչ (տիտրերում նշված է որպես *Ֆրունզե Մկրտչյան*)

Դերերում
--------

* Լեոնիդ Կուրավլյով - Վոլոդյա
* Աննա Վարպախովսկայա - Լիզա
* Սվետլանա Պետրոսյանց - Նատաշա
* Սերգեյ Իվանով - Վասյա
* Լեոնիդ Խարիտոնով - Յակով Անդրեևիչ
* Լյուդմիլա Իվանովա - Սերաֆիմա Իլյինիչնա
* Յանա Պոպլավսկայա - Լիդկա, Վասյայի քույրը
* Նատալյա Կրաչկովսկայա - Վարվառա
* Բորիսլավ Բրոնդուկով - Սերգիենկո

Նկարահանող խումբ
----------------

* Սցենարի հեղինակ՝ Էմիլ Բրագինսկի
* Բեմադրող ռեժիսոր՝ Ալլա Սուրիկովա
* Բեմադրող օպերատոր՝ Վսևոլոդ Սիմակով
* Բեմադրող նկարիչ՝ Վալերի Ֆիլիպով
* Կոմպոզիտոր՝ Բոգդան Տրոցյուկ

Ծանոթագրություններ
------------------

1. ↑  «Ունայնություն ունայնությանց» ֆիլմը kinopoisk.ru կայքում
2. ↑  «Ունայնություն ունայնությանց» ֆիլմը kino-teatr.ru կայքում
3. ↑  «Ունայնություն ունայնությանց» ֆիլմը «Մոսֆիլմ» կայքում

Արտաքին հղումներ
----------------

* «Суета сует», цитаты и кадры из фильма. Արխիվացված 2019-04-27 Wayback Machine
* *Фёдоров, Александр.* Не терпит суеты… (1979 г.)
* Суета сует (1979). Արխիվացված 2019-04-27 Wayback Machine
* Заслуженная артистка России Анна Варпаховская: «Наш курс в „Щуке" был звёздным…»

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database |

 |
**Երկու տոմս դեպի Հնդկաստան**, (անգլ.՝ Два билета в Индию), 1985 թվականին Ռոման Կաչանովի կողմից նկարահանված մուլտֆիլմ, որը ստեղծվել է Կիր Բուլիչովի նույնանուն պատմության հիման վրա։

Սյուժե
------

Գեդա մոլորակի գիտնականները թռչում են Հնդկաստան՝ պաշտպանելու գալակտիկայի կենդանիներին։ Երկրի մոտ ուղեծրի վերջին շրջապտույտի ժամանակ տիեզերանավում գտնվող ճանճի պատճառով պրոֆեսոր Տրանկվերին կատապուլտի է ենթարկվում և հայտնվում Մոսկվայի պիոներական ճամբարում։ Նա միայնակ չի կարող հասնել Հնդկաստան, քանի որ նա սովորական վագրից տարբերվում է միայն նրանով, որ կարողանում է խոսել։ Այդ պիոներական ճամբարի երկու պիոներներ՝ Յոլիա Գրիբկովան և Դիմա Սեմյոնովը որոշում են օգնել պրոֆեսորին։ Բա՞յց ինչպես նրան այդ տեսքով հասցնել Հնդկաստան։ Օգնության համար նրանք դիմում են Յոլիայի տատիկին՝ Վերա Գրիբկովոյին, որն էլ իր հերթին զանգահարում է իր մանկության ընկեր Նիկոլայ Յասնովային, որը կրկեսում վարժեցնում է վայրի կրենդանիներ։ Կրկեսը պետք է գնար Հնդկաստան ներկայացման, այդ պատճառով էլ վարժեցնողը համաձայնվում է վեցնել իր հետ վագրին։

Հեղինակներ
----------

* Կինոռեժիսոր՝ Ռոման Կաչանով
* Սցենարի հեղինակ՝ Կիր Բուլիչով
* Նկարիչներ՝ Ելենա Բոգոլյուբովա և Օլգա Բոգոլյուբովա
* Օպերատոր՝ Քաբուլ Ռասուլով
* Կոմպոզիտոր՝ Յուրի Սաուլսկի
* Երգի հեղինակ՝ Կիր Բուլիչով
* Ձայնայի օպերատոր՝ Վլադիմիր Կուտուզով
* Նկարիչ՝ մուլիպլիկատոր
	+ Անատոլի Աբարենով
	+ Անտոնինա Ալյոշինա
	+ Մարինա Ոսկանյանց
	+ Կուրոյան Հովսեփ
	+ Ալեքսանդր Պանով
	+ Մարինա Ռոգովա
* Նկարիչներ՝
	+ Վիկտորիա Մակինա
	+ Ալեքսեյ Շելմանով
* Մոնտաժող՝ Ելենա Բելյավսկայա
* Դերեր՝
	+ Յուրի Անդրեև – *պիոներական ջոկատավար*
	+ Մարիա Վինոգրադովա – *Դիմկա*
	+ Յուրի Վոլինցև – *կենդանիների մարզիչ*
	+ Օլգա Գրոմովա – *Յուլկա*
	+ Նինա Զորսկայա – *տատիկ*
	+ Ալեքսանդր Կայդանովսկի – *Կոսսում*
	+ Ռոգվոլդ Սուխովերկո – *Թրանկվերրի*
	+ Վլադիմիր Ֆերապոնտով – *վարորդ*
	+ Վիկտոր Ֆիլիպպով – *ոստիկան*
* Հեղինակները թվարկված են մուլտֆիլմերի և IMDb։

Կարծիքներ
---------

Կիր Բուլիչովի խոսքերով` մուլտֆիլմը քիչ ավելի հաջող էր, քան «Երրորդ մոլորակի գաղտնիքը», որի ռեժիսորը նույնպես Կաչանովն էր։ Գուցե «Երկու տոմս դեպի Հնդկաստան» մուլտֆիլմի նկարիչները չկարողացան ստեղծել «Երրորդ պլանի գաղտնիքը» մուլտֆիլմի նման այնպիսի պայծառ հերոսներ, ինչպիսիք են Ալիսը, նավապետ Զելյոնին, Թանձրամարմինը։

Տես նաև
-------

* Կիր Բուլիչով

Նշումներ
--------

Кир Булычев Как стать фантастом // Фантастика 2000: Сборник : Повести, рассказы, крит. ст. / Сост. Н. А. Науменко. — М.: АСТ, 2000. — С. 486

Ծանոթագրություններ
------------------

1. ↑  *Кир Булычев* Как стать фантастом // Фантастика 2000: Сборник : Повести, рассказы, крит. ст. / Сост. Н. А. Науменко. — М.: АСТ, 2000. — С. 486.

Արտաքին հղումներ
----------------

* «Два билета в Индию» на сайте animator.ru

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database · Animator.ru |

 |
**«Մեկ վայրկյան սխրանքի համար»** (կորեերեն՝ 영원한 전우, *«Անմոռանալի զինակիցը»*), 1985 թվականի խորհրդա-կորեական երկսերիանոց գեղարվեստական ֆիլմ։ Ռազմապատմական ֆիլմ խորհրդային բանակի լեյտենանտ Յակով Նովիչենկոյի սխրանքի մասին, որը 1946 թվականի մարտի 1-ի Փհենյանի հանրահավաքում փրկել էր Կիմ Իր Սենին նրա վրա նետված նռնակից։

Սյուժե
------

Կարմիր բանակի կողմից Հյուսիսային Կորեան ճապոնական տիրապետությունից 1945 թվականի օգոստոսին ազատագրվելուց հետո կրտսեր լեյտենանտ Յակով Նովիչենկոն մնում է կորեացիների հետ՝ նրանց օգնելու վերականգնել ավերված երկիրը։ Բայց երկիրը նախկինի պես անհանգիստ է. իշխանությունը և սեփականությունը կորցրած հարուստ կորեացիները ամերիկացի ռազմական խորհրդականների հետ միասին ահաբեկչական դավադրություն են նախապատրաստում Կիմ Իր Սենի դեմ՝ նրան տապալելու նպատակով։

1946 թվականի մարտի 1-ին Փհենյանում սկսվում է հանրահավաք՝ նվիրված Կորեայում մարտիմեկյան հակաճապոնական շարժման 27-ամյակին։ Հանրահավաքում ելույթ է ունենում Հյուսիսային Կորեայի ժամանակավոր ժողովրդական կոմիտեի նախագահ Կիմ Իր Սենը։ Ամբոխի միջից անսպասելիորեն դավադիրներից մեկը նռնակ է նետում նրա ուղղությամբ։ Կրտսեր լեյտենանտ Նովիչենկոն արագ մոտ է վազում, վերցնում է այն և, չիմանալով, թե ուր նետի այն, մարմնով ընկնում է դրա վրա։ Նռնակը պայթում է, սակայն այն գիրքը, որը խորհրդային սպան պատահաբար դրել էր շինելի տակ, փրկում է նրա կյանքը։ Ծանր վիրավորված Նովիչենկոյին տանում են ընկերները, իսկ Կիմ Իր Սենը շարունակում է իր ելույթը։ Հանրահավաքը շարունակվում է։ Դավադրությունը տապալվում է։

Բժիշկները փրկում են Յակով Նովիչենկոյի կյանքը, սակայն նա կորցնում է աջ ձեռքը։ Ֆիլմն ավարտվում է 1984 թվականին նրա այցելությամբ Հյուսիսային Կորեա։

Դերերում
--------

* Անդրեյ Մարտինով - Յակով Նովիչենկո
* Չխվե Չհան Սու - Լի Չան Հեկ
* Օլեգ Անոֆրիև - Գուրենկո
* Չոն Յոն Հի - Չո Սուն Յոն
* Լի Սոն Գվան - Չո Գվան Սե
* Լի Են Իր - Կիմ Իր Սեն
* Նատալյա Արինբասարովա - բուժքույր
* Իրինա Շևչուկ - Մարիա Նովիչենկո
* Մարինա Լևտովա - Ռաիսա Նովիչենկո
* Լիմ Մի Յոն - Սուն Է
* Պակ Չան Յուն - Կվոն Դոկ Սուլ
* Վլադիմիր Անտոնիկ - Իվան Նովիչենկո
* Վյաչեսլավ Բարանով - Պեչկին
* Կանն Վոն Սուկ - Կվոն Հեն Տհյակ
* Լիմ Ին Գուն - Կո Դալ Մին
* Վիկտոր Ֆիլիպով - Բոբիր
* Վլադիմիր Ֆերապոնտով - Սամոխին
* Ալեքսանդր Բելյավսկի — Չիստյակով
* Յուրի Սարանցև - Ռոմանենկո
* Վադիմ Զախարչենկո - գլխավոր բժիշկ
* Վադիմ Գրաչով - Մարշալ Մերեցկով
* Խան Դին Սոպ - Օ Սեն Չխիլ

Նկարահանման խումբ
-----------------

* Ռեժիսորներ՝ Էլդոր Ուրազբաև, Օմ Գիլլ Սոն
* Սցենարիստներ՝ Ալեքսանդր Բորոդյանսկի, Պեկ Ին Չժուն
* Օպերատորներ՝ Էլիզբար Կարավաև, Չոն Իք Խան
* Բեմադրող նկարիչներ՝ Կոնստանտին Ֆորոստենկո, Կիմ Չխոլ Հոն
* Կոմպոզիտորներ՝ Էդուարդ Արտեմիև, Կո Սու Են
* Հնչյունային օպերատորներ՝ Սեմյոն Լիտվինով, Լի Սխուն Ել

Ծանոթագրություններ
------------------

1. ↑  «Մեծ վայրկյան սխրանքի համար» ֆիլմը *kinopoisk.ru* կայքում
2. ↑  «Մեծ վայրկյան սխրանքի համար» ֆիլմը *kino-teatr.ru* կայքում

Արտաքին հղումներ
----------------

* «Մեկ վայրկյան սխրանքի համար»(անգլ.) ֆիլմը Internet Movie Database կայքում
* «Секунда на подвиг» на Красном ТВ (1 серия, 2 серия)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |
**«Իմ կանաչ հողի վրա»** (ռուս.՝ «На зелёной земле моей»), խորհրդային գեղարվեստական ֆիլմ։ Ռեժիսոր Ռիչարդ Վիկտորովի դիպլոմային աշխատանքը։

Սյուժե
------

Տոնական հագնված մարդիկ հավաքվել են անտառի բացատում։ Նրանք Կարպատների բնակիչներն են՝ անտառահատներ։ Անտառում հնչում է գուցուլյան ուրախ մեղեդի։ Այսօր փոքրիկ տոն է։ Լավ աշխատանքի համար անտառահատների բրիգադիր Անտոն Գուլիգային (Նիկոլայ Դովժենկո) պարգևատրել են ռադիոընդունիչով։ Բայց պարելիս նա սխալվում է․ նա չի հասցնում պարի հրավիրել անտառապահի դստերը՝ Վասիլինային, իսկ Իլյան հասցնում է։ Նա գեղեցիկ է ու վայելչակազմ և հիանալի պարում է։ Բայց Իլյան նախանձում է ազնվական վարպետ Անտոնի համբավին, փողի հարցում էլ ագահ է։

Անտառտնտեսության տնօրեն Կիրիլյուկը (Լավր Մասոխա) որոշում է կտրել Եղնիկի գագաթը՝ անտառի մեծ զանգված այն զառիթափ լանջին, որի տակ գտնվում է գյուղը։ Անտառի հատումը Կիրիլյուկին հնարավորություն կտա հեշտությամբ իրականացնել անտառտնտեսության ծրագիրը և կօգնի վերականգնել առաջատար ձեռնարկության ղեկավարի փառքը։ Բայց մերկ լանջը կարող է վնասվել անձրևներից, և այդ ժամանակ գյուղին կսպառնա սողանքը։ Ուստի ծեր անտառապահ Շորբանը՝ Վասիլինայի հայրը, չի ցանկանում անտառը կտրելու տոմս տալ։ Բայց Կիրիլյուկը կարողանում է համոզել Շորբանին։

Իմանալով այդ մասին՝ մարդիկ անհանգստանում են։ Անտոնը հրաժարվում է կտրել Եղնիկի գագաթը, բայց նրան հեռացնում են բրիգադիրի պաշտոնից։ Նրա փոխարեն նշանակում են Իլյային, որը երազում է փառքի և մեծ վաստակի մասին։ Անտոնը ձիով գնում է ծառահատման վայր՝ Իլյային խանգարելու համար։ Իսկ այդ ժամանակ Շորբանը դստեր հետ գնում է կուսակցության շրջկոմ։ Եղնիկների գագաթի հատումը դադարեցվում է։

Դերերում
--------

* Նիկոլայ Դովժենկո – *Անտոն Բուլիգա*
* Ժաննա Դմիտրենկո – *Վասիլինա*
* Պ. Կոլեսնիկ – *Պյոտր Նիկոլաևիչ Շորբան*
* Նադեժդա Սեմենցովա – *Օքսանա*
* Լավրենտի Մասոխա – *Կիրիլյուկ*
* Նինա Կուկուշկինա – *Գաֆիա*
* Վլադիմիր Սավելև – *Գորուլյա*
* Միխայիլ Եգորով – *Իլյա*
* Եվգենի Կոտով – *հաշվապահ*
* Ի. Միլնի – *Կալինա*

Նկարահանող խումբ
----------------

* Ռեժիսորներ՝ Իգոր Շիշով, Ռիչարդ Վիկտորով
* Սցենարի հեղինակ՝ Նիկոլայ Երշով
* Օպերատոր՝ Ֆեոդոր Սիլչենկո
* Կոմպոզիտոր՝ Բորիս Կարամիշև

Ծանոթագրություններ
------------------

1. ↑  «Իմ կանաչ հողում» ֆիլմը *kino-teatr.ru* կայքում
2. ↑  «Իմ կանաչ հողում» ֆիլմը *kinopoisk.ru* կայքում

Արտաքին հղումներ
----------------

* «Իմ կանաչ հողի վրա» ֆիլմը  Օդեսայի կինոստուդիայի պաշտոնական կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**«Տուն ավազաբլուրներում»** (ռուս.՝ «Mājiņa kāpās»), խորհրդային գեղարվեստական ֆիլմ, որը նկարահանել են Արկադի Կոլցատին և Անատոլի Մարկելովը Ռիգայի կինոստուդիայում 1963 թվականին։ Պրեմիերան կայացել է 1964 թվականի մարտին (Ռիգա) և 1965 թվականի հունվարի 25-ին (Մոսկվա);

Սյուժե
------

Նավի շարժիչների վարպետը երկար տարիներ աշխատելուց հետո որոշում է անցնել թոշակի։ Երազելով հանգիստ կյանքի մասին՝ նա ցանկանում է իր կնոջ և թոռան՝ Վոլոդյա հետ բնակություն հաստատել ծովի մոտ։ Թվում էր, թե երազանքն իրականանում է. նա գտնում է հարմարավետ տուն, որը վաճառքի է հանել մի թոշակառու մարդ՝ նախկին ձկնորս, սակայն պապին ու թոռանը հայտնի է դառնում, որ տնակի տերը պատրաստվում է բաժանվել իր տնից միայն այն պատճառով, որ նրա ընտանիքը ծանր դրության մեջ է հայտնվել։ Մտածելուց հետո Վոլոդյան ու պապը որոշում են տան գնման համար հավաքված գումարը պարտքով տալ ծեր ձկնորսին։

Դերերում
--------

* Նիկոլայ Սերգեև – *պապ*
* Վարվառա Պոպովա – *տատ*
* Ագրիս Մուիժնիեկս – *Վոլոդյա*
* Հուգո Լաուր – *ձկնորս*
* Միխայիլ Վասիլև – *Բուբիկ*
* Կարինա Յարմոլինսկայա – *աղջիկ*
* Բրունո Օյա
* Պավել Կաշլակով
* Աուսմա Զիեմելե

Դրվագներում նկարահանվել են Հարի Ավենսը, Ուլդիս Պուցիտիսը, Ռաֆայել Ռակիտինը, Վելգա Ֆիլիպը, Անսիս Կրեյցբերգսը։

Նկարահանող խումբ
----------------

* Սցենարի հեղինակ՝ Ֆեոդոր Կնորե
* Ռեժիսորներ՝ Արկադի Կոլցատի, Անատոլի Մարկելով
* Օպերատոր՝ Գվիդո Սկուլտե
* Կոմպոզիտոր՝ Մարգարիտ Զարինշ
* Նկարիչներ՝ Գունարս Բալոդիս, Վիկտոր Շիլդկնեխտ

Ծանոթագրություններ
------------------

1. ↑  «Տուն ավազաբլուրներում» ֆիլմը *kino-teatr.ru* կայքում
2. ↑  «Տուն ավազաբլուրներում» ֆիլմը *kinopoisk.ru* կայքում

Գրականություն
-------------

* Домик в дюнах // Энциклопедия кино. — 2010.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
«**Տյան Շանի աղջիկը**» (ռուս.՝ «Девушка Тянь-Шаня»), խորհրդային գեղարվեստական ֆիլմ, որը նկարահանել է ռեժիսոր Ալեքսեյ Օչկինը 1960 թվականին Ֆրունզեի գեղարվեստական ֆիլմերի ստուդիայում։

Սյուժե
------

Երիտասարդ Ալթինայի և երիտասարդ Ասակեի սիրո պատմությունն է։ Ալթինայը, ավարտելով ինստիտուտը, վերադառնում է Տյան-Շանի իր հայրենի բարձրլեռնային կոլտնտեսություն։ Սիրահարները պատրաստվում են ամուսնանալ։ Ասակեի հայրը՝ էշիրբայը, պլանավորում է, որ հարսանիք կլինի այն ժամանակ, երբ նրա որդին գլխավորի կոլխոզը։ Սակայն անսպասելիորեն Նախագահ են ընտրում Ալթինային։ Աղջիկը, հակառակ լեռների հնագույն սովորույթներին, ակտիվորեն գործի է անցնում։ Նա շատ բարի գործեր է կատարում կարճ ժամանակում։ Երիտասարդ նախագահին բոլորն սկսում են հարգել։ Միայն Աշիրբայն է չարանում նրա դեմ։ Մի անգամ, երբ քշում էր ոչխարների հոտը, որոշում է ոչխարներին քշել դեպի անդունդը։ Ասակեն, որն ուղեկցում է հորը, փրկում է հոտը, իսկ ինքը մահանում է…

Դերերում
--------

* Բաքի Օմուրալիև – *Ասակե*
* Ջամալ Սեյդակմատովա – *Ալթինայ, կոլտնտեսության նախագահ*
* Մուրատբեկ Ռիսկուլով – *Աշիրբայ, Ասակեի հայրը*
* Ալիման Ջանգորոզովա – *Ալթինայի մայրը*
* Կասիմալի Ջանտոշև – *հայր*
* Ջումաշ Սիդիկբեկովա – *Այշա*
* Ասանբեկ Ումուրալիև – *Մուսա, երկրաբան*
* Դինարա Ասանովա

Ծանոթագրություններ
------------------

1. ↑  «Տյան Շանի աղջիկը» ֆիլմը *kino-teatr.ru* կայքում
2. ↑  «Տյան Շանի աղջիկը» ֆիլմը *kinopoisk.ru* կայքում

Արտաքին հղումներ
----------------

* «Девушка Тянь-Шаня»(չաշխատող հղում)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Ադրիանա Պանա** ռումիներեն՝ Adriana Cosmina Pana դեկտեմբերի 18, 2001(2001-12-18), ռումինացի մարզուհի, ծանրորդ, 2022 թվականի Եվրոպայի երիտասարդների և 2023 թվականի Եվրոպայի փոխչեմպիոն։

Կենսագրություն
--------------

2021 թվականին Մոսկվայում տեղի ունեցած Եվրոպայի առաջնությունում Ադրիանան հրում վարժությունում բարձրացրել է 84 կգ քաշային ծանրաձողը և փոքր արծաթե մեդալ նվաճել։

2022 թվականի հոկտեմբերին Ալբանիայում տեղի ունեցած ծանրամարտի Եվրոպայի երիտասարդական առաջնությունում դարձել է աշխարհի փոխչեմպիոն, ինչպես նաև 45 կգ քաշային կարգում երկու վարժությունում նվաճել փոքր արծաթե մեդալ։

Նույն թվականին Բոգոտայում տեղի ունեցած ծանրամարտի Աշխարհի առաջնությունում ռումինացի մարզուհին 45 կգ քաշային կարգում զբաղեցրել է վերջին 8-րդ տեղը։

2023 թվականի ապրիլին Երևանում տեղի ունեցած Ծանրամարտի Եվրոպայի առաջնությունում ռումինուհին ելույթ է ունեցել մինչև 45 կգ քաշային կարգում և նվաճել արծաթե մեդալ՝ պոկում և հրում վարժություններում։

Նվաճումներ
----------

Եվրոպայի ծանրամարտի առաջնություն

|  |  |  |  |  |  |  |
| --- | --- | --- | --- | --- | --- | --- |
| **Արդյունք** | **Քաշ** | **Թվական** | **Մրցաշարի վայր** | **Պոկում** | **Հրում** | **Ընդհանուր արդյունք** |
| 2Արծաթե մեդալակիր | մինչև 45 կգ քաշային | 2023 | Երևան, Հայաստան | 70,0 | 83,0 | 153,0 |

Եվրոպայի երիտասարդական առաջնություն

|  |  |  |  |  |  |  |
| --- | --- | --- | --- | --- | --- | --- |
| **Արդյունք** | **Քաշ** | **Թվական** | **Մրցաշարի վայր** | **Պոկում** | **Հրում** | **Ընդհանուր արդյունք** |
| 2Արծաթե մեդալակիր | մինչև 45 կգ քաշային | 2022 | Տիրանա, Ալբանիա | 63,0 | 81,0 | 144,0 |

Ծանոթագրություններ
------------------

1. ↑  «Adriana Cosmina Pana (Weightlifting) : Prize list and results». *www.the-sports.org*. Վերցված է 2023 թ․ ապրիլի 15-ին.

Արտաքին հղումներ
----------------

* 98-ОЙ ЧЕМПИОНАТ ЕВРОПЫ ПО ТЯЖЕЛОЙ АТЛЕТИКЕ
**Գայանե Չիլոյան** (սեպտեմբերի 27, 2000(2000-09-27), Երևան, Հայաստան), հայ թեթևատլետուհի, կարճ տարածության (սպրինտ) վազորդ, Հայաստանի աթլետիկայի հավաքականի անդամ, ազգային առաջնությունների հաղթող և մեդալակիր, մի քանի սպրինտային մարզաձևերում Հայաստանի գործող ռեկորդակիր, Ռիո դե Ժանեյրոյի ամառային Օլիմպիական խաղերի մասնակից։

Կենսագրություն
--------------

Գայանե Չիլոյանը ծնվել է 2000 թվականի սեպտեմբերի 27-ին Երևան քաղաքում։ 10 տարեկանից սկսել է զբաղվել թեթև ատլետիկայով։

Կարճ տարածության վազքում առաջին լուրջ հաջողությանը հասել է 2016 թվականին՝ 15 տարեկանում, երբ Արտաշատում Հայաստանի առաջնության ժամանակ սահմանել է իր անձնական ռեկորդները 100 և 200 մետր տարածություններում՝ համապատասխանաբար 11,54 վայրկյան և 23,16 վայրկյան։ Լրացրել է օլիմպիական խաղերին մասնակցելու նորմատիվը, դարձել Հայաստանի հավաքականի անդամ և ձեռք բերել Ռիո դե Ժանեյրոյի ուղեգիր։ Օլիմպիադայի մեկնարկին չի կարողացել հաղթահարել որակավորման փուլը և դուրս է մնացել։

Դարձել է Հայաստանի պատմության մեջ Օլիմպիական խաղերի ամենաերիտասարդ մասնակիցը։

Ռիոյի օլիմպիադայից հետո Չիլոյանը մնացել է Հայաստանի թեթև ատլետիկայի հավաքականի կազմում և մասնակցել միջազգային մրցաշարերի։ 2017 թվականին Ստամբուլում տեղի ունեցած Բալկանյանը երկրների երիտասարդների առաջնությունում Գայանե Չիլոյանը 100 մետր վազքում գրանցել է 12.28 վայրկյան արդյունք և զբաղեցրել առաջին տեղը։

Ծանոթագրություններ
------------------

1. 1 2  World Athletics database
2. ↑  ««Дорога к Рио». Легкоатлетка Гаяне Чилоян». Олимпийский комитет Армении. 2016 թ․ հուլիսի 14. Վերցված է 2020 թ․ հոկտեմբերի 14-ին.
3. ↑  Гоар Налбандян (2016 թ․ հունիսի 21). «Гаяне Чилоян: Я не рассчитывала на олимпийскую путевку». sport.mediamax.am. Վերցված է 2020 թ․ հոկտեմբերի 14-ին.
4. ↑  «Гаяне Чилоян: Я не рассчитывала на олимпийскую путевку». *sport.mediamax.am* (անգլերեն). Վերցված է 2021 թ․ օգոստոսի 27-ին.
5. ↑  «Աթլետ Գայանե Չիլոյանը հաղթել է Բալկանյան երկրների առաջնությունում». *armenpress.am*. Վերցված է 2021 թ․ օգոստոսի 27-ին.

Արտաքին հղումներ
----------------

* ATHLETE NAME Gayane CHILOYAN
* Gajane Tschilojan Արխիվացված 2020-04-18 Wayback Machine bei sports-reference.com (englisch)
* Vorstellung von Gajane Tschilojan auf der Website des Nationales Olympisches Komitee Armeniens|Nationalen Olympischen Komitees Armeniens (armenisch)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Olympic Channel · TheSports.org · World Athletics · ՄՕԿ |

 |
**Ջակոպո Կոպպի** (անգլ.՝ Jacopo Coppi or Giacomo Coppi),(սեպտեմբեր 1523, Peretola, Ֆլորենցիայի 5-րդ շրջան, Ֆլորենցիա, Ֆլորենցիայի Հանրապետություն - 1591[…], Ֆլորենցիա, Իտալիա), կամ Ջակոպո դել Մեգլիո ՝ (իտալ.՝ Jacopo del Meglio) («լավագույնը») ,(Պերետոլա, 1546-1591), իտալացի նկարիչ , գործել է հիմնականում Ֆլորենցիայում և Հռոմում գործող Մաներիզմի ոճով։ Այլ աղբյուրներում նա հայտնի է անգլ.՝ Giacinto Coppi անվանումով։

Կենսագրություն
--------------

Ջակոպո Կոպպին Ջորջո Վազարի անունով նկարիչների թիմից մեկն էր, որը զբաղվում էր Ֆլորենցիայում Ֆրանցիսկո I դե Մեդիչիի ցուցասրահի ձևավորմամբ Պալացցո Վեկկիոում։ Ցուցասրահի համար նա պատկերել է «Վառոդի գյուտը» և «Դարիուսի ընտանիքը Ալեքսանդր Մեծից առաջ» աշխատանքները։

Որոշ աղբյուրներ վիճարկում են **Կոպպի**ի և Մեգլիոի ինքնությունը։ Ըստ այդ աղբյուրների նա ստեղծագործել է Հռոմում և Բոլոնիայում։

Վազարին նշում է, որ օգնել է իր վարպետի հուղարկավորության համար նկարազարդել իրերը։ Նրա աշխատանքների թվում են Հռոմի Սան Պիետրո ին Վինկոլի եկեղեցու համար արված Ֆրեսկոները (1577) , «Ecce Homo» նկարը Ֆլորենցիայի **Սանտա Կրոչե** (իտալ.՝ Basilica di Santa Croce, Սուրբ Խաչ եկեղեցի) եկեղեցու և Փրկիչի կտավը (1579) Բոլոնիայի Սան Սալվատոր եկեղեցու համար։

Պատկերասրահ
-----------

* 
* 
* 
*

Ծանոթագրություններ
------------------

* Տեսաձայնային նյութեր Վիքիպահեստում

1. 1 2 3 4
2. 1 2 3 4  RKDartists (նիդերլ.)
3. 1 2  Union List of Artist Names
4. 1 2  British Museum person-institution thesaurus
5. ↑  Reale Galleria di Firenze illustrata: Ritratti di pittori, volume 4, by Galleria degli Uffizi, Real Galleria di Firenze, page 160-162
6. ↑  Garollo, Gottardo (1907). Ulrico Hoepli, ed. Dizionario biografico universale. Editore Libraio della Real Casa, Milan. p. 574.
7. ↑  Collezione alfabetica di uomini e donne illustri della Toscana, by Filippo Brocchi, page 59.
8. ↑  Reale Galleria di Firenze illustrata: Ritratti di pittori. 4, By Galleria degli Uffizi, Real Galleria di Firenze, Page 160-164.
9. ↑  Reale Galleria di Firenze illustrata: Ritratti di pittori, volume 4, by Galleria degli Uffizi, page 160-162.
**Ֆիլլիպ Կո** (հունիսի 18, 1949(1949-06-18), Հոնկոնգ, Բրիտանական կայսրություն - մարտի 30, 2017(2017-03-30)), հոնկոնգցի և չինացի ռեժիսոր, պրոդյուսեր, սցենարիստ, դերասան։ Իր կարիերայի ընթացքում նա նկարահանվել է գործնականում երկու հարյուր ֆիլմերում և որպես ռեժիսոր նկարահանել է 50 ֆիլմ։ Ամենահայտնի ռեժիսորական աշխատանքներից են համարվում 1988 թվականի «Տեխնոկործանիչներ» (Dian zi ge men zhan shi) և 1999 թվականի «Տեխնոկործանիչներ 2. Մահացու ճակատամարտ» ֆիլմերը։

Կարիերան կինեմատոգրաֆիայում
---------------------------

Ֆիլիպ Կոն ծնվել է Բրիտանական Հոնկոնգում 1949 թվականի հունիսի 18-ին, սովորել է սովորել է ցայլիֆո ոճով մարտարվեստի դպրոցում։ 19 տարեկանում, իր ընկերը առաջարկեց իրեն կակսադյորի աշխատանք Shaw Brothers հոնկոնգյան կինոստուդիայում, որտեղ նա մարմնավորեց մի քանի կերպարների և գանգստերների։ Նրա առաջին ֆիլմը ռեժիսոր Չժան Չէի «Սա հերոս կլինի» ֆիլմը, 1970 թվականի արտադրության։ 1972 թվականին «Բռնցքամարտիկը Շանտունից» ֆիլմում աշխատանքից հետո տեղափոխվեց Թայվան, որպեսզի շարունակի կարիերան։ Այստեղ նա աշխատեց որպես Հորեոգրաֆ և դերասան։ Հինգ տարի անց նա վերադառնում է Հոնկոնգ և վերամիավորվում է Shaw Brothers կազմակերպությանը։ 1982 թվականին խաղում է գլխավոր դեր Լեմ Նգայ Կայայի «Եղբայրներ պարսպապատ քաղաքից» ֆիլմում։ Այս դերի համար նա արժանանում է բուռն արձագանքների։ Հենց այդ տարում տեղի ունեցավ Ֆիլիպի ռեժիսորական դեբյուտը «Կեղտոտ հրեշտակ» ֆիլմով։ Ֆիլիպը դարձավ «Մահացու պանտերա» (1993) ֆիլմի երկրորդ ռեժիսորը՝ Բատչ Պերեսի հետ միասին։ Նա նաև նկարահանել է «Հրեշտակը կրակում», «Ոստիկանություն 2000», «Ռոմանո Սագրադո. Սար մթության մեջ» ֆիլմերը։ Իր ամենահայտնի ձեռքբերումը համարվում է «Սուպեր Նոյպի» ֆիլմը, որը նա նկարահանել է սցենարիստների մրցույթում հաղթանակից հետո։ Ֆիլմը պաշտոնապես ցուցադրվել է Մանիլայի 32-րդ կինոփառատոնում (Ֆիլիպիններ)։ Նա ստացել է մրցանակ Գենտական միջազգային կինոփառատոնից (Բելգիա) 2006 թվականին, ինչպես նաև հատուկ մրցանակ՝ Հոնկոնգի և Չինաստանի միջազգային կինոփառատոնի ժյուրիի կողմից։ 1980-ական թվականներին Ֆիլլիպ Կոն համարվում էր Կինոյի ակադեմիայի ատեստավորման հանձնաժողովի անդամ։

Ֆիլլիպ Կոն ապրում էր իր կին Մեդդիի հետ Հոնկոնգում, մինչև իր մահը՝ 67 տարեկանում, անբուժելի հիվանդությունից։ Նա նաև համարվում է գրող և սցենարիստ Վանգոյի հայրը։

Ռեժիսորի ֆիլմագրություն
-----------------------

| Տարի | Անուն |
| --- | --- |
| 2005 | Սուպեր Նոյպի |
| 1996 | Ռոմանո Սագրադո։ Սար մթության մեջ |
| 1995 | Ոստիկություն 2000 |
| 1995 | Հրեշտակը կրակում |
| 1993 | Մահացու Պանտերա |
| 1990 | Մարդասպանի սերը |
| 1982 | Կեղտոտ հրեշտակ |

Ծանոթագրություններ
------------------

1. 1 2  Freebase տվյալների վերբեռնում — Google.
2. 1 2
**«Ճպուռն ու մրջյունը»** (ռուս.՝ «Стрекоза и муравей»), ռուսական տիկնիկային մուլտֆիլմ, որ նկարահանվել է 1913 թվականին Վլադիսլավ Ստարևիչի կողմից, Իվան Կռիլովի համանուն առակի էկրանավորումը։

Սյուժե
------

Ճպուռն ամռանը ցատկոտում է, պարում, իսկ մրջյունն այդ ընթացքում հավաքում է ձմռան պաշար։ Վրա է հասնում ձմեռը։ Ճպուռը չի հասցնում շուրջը նայել, արդեն ուտելու ոչինչ չկա։ Նա գնում է մրջյունի մոտ և խնդրում մենակ չթողնել իրեն, օգնել ուժ հավաքել, կերակրել ու ջերմացնել։ Մրջյունը պատասխանում է, թե նա միայն երգել է, այժմ էլ թող գնա ու շարունակի պարել, ապա փակում է դուռը։ Ճպուռը հեռանում է ու տառապանքով մահանում։

Ճպո՞ւռ, թե՞ մորեխ
-----------------

Մուլտֆիլմում ճպուռի փոխարեն հանդես է գալիս մորեխը։ Ըստ Դմիտրի Կոբյակովի՝ առակում «стрекоза» («ճպուռ») բառը հենց նշանակում է մորեխ, որովհետև 19-րդ դարում երկու միջատներն էլ կոչվել են նույն բառով։

Ըստ Լև Ուսպենսկու՝ քանի որ Կռիլովի ստեղծագործությունը հանգում է Ժան դը Լաֆոնտենի *La cigale et la fourmi* («Կնճիթավոր ճպուռն ու մրջյունը») առակին, որտեղ բնօրինակում երկու հերոսներն էլ իգական սեռի են, Կռիլովն ստիպված է եղել «կին» թողնել գոնե ճպուռին, բայց այդ բառը կարող էր անհասկանալի լինել ռուսների մեծ մասին, և «արդյունքում առակում հայտնվել է երկու տարբեր միջատների տարօրինակ հիբրիդը։ Այդ էակը կոչվում է «ճպուռ», սակայն «ցատկոտում» ու «երգում» է «փափուկ դալար խոտերում», այսինքն՝ խոտի մեջ ակնհայտորեն մորեխի նման»։

Ծանոթագրություններ
------------------

* Տեսաձայնային նյութեր Վիքիպահեստում

1. ↑  *Bendazzi G.* Foundations - The Golden Age — Taylor & Francis, 2016. — P. 73. — ISBN 978-1-138-85452-9
2. 1 2 3 4  Big Cartoon DataBase — 1998.
3. ↑  ԿինոՊոիսկ (ռուս.) — 2003.
4. ↑  Internet Movie Database — 1990.
5. ↑  *Венжер Н. Я. Капков С. В.* Animator.ru (ռուս.) — 2000.
6. ↑  culture.pl — 2001.
7. ↑  Д. Кобяков «Приключения слов»
8. ↑  Лев Успенский. Слово о словах. (Глава 7: Поступь веков)

Արտաքին հղումներ
----------------

* Ճպուռն ու մրջյունը(անգլ.) ֆիլմը Internet Movie Database կայքում
* «Ճպուռն ու մրջյունը»(անգլ.) Big Cartoon DataBase կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database · Animator.ru |

 |
**Էդվարդ Բլաունտ** կամ Բլանթ (անգլ.՝ Edward Blount, 1565, Միացյալ Թագավորություն - 1632 ) Լոնդոնի Էլիզաբեթյան, Յակոբինյան և Կարոլինգյան դարաշրջանների հրատարակիչ էր, ով հայտնի էր 1623 թվականին Շեքսպիրի պիեսների առաջին հրատարակմամբ Ուիլյամ և Իսահակ Յագարդների հետ համատեղ հրատարակությամբ։

Նա մկրտվել է Լոնդոնում 1562 թվականի հունվարի 31-ին․ նահանգային ռեգիստրի գրանցամատյանում նշվում է, որ նա Ռալֆ Բլաունտի կամ Բլանտի որդին է առևտրական դերձակ Լոնդոնից և 1578 թվականին տասը տարի սովորել է գրավաճառ Ուիլյամ Պոնսոնբիի մոտ։  Բլաունտը դարձավ «Ստացիոնարների ընկերության» «ազատ մարդ» (լիիրավ անդամ) 1588 թվականի հունիսի 25-ին։

Նրա ամենակարևոր հրապարակումներից են Ջովանի Ֆլորիոյի իտալա-անգլերեն բառարանը և Մոնտենի թարգմանությունը, ինչպես նաև Մարլոուի «Հերոսը և Լեանդրը» (1598) և Ջոն Լիլի «Պալատական վեց կատակերգությունները» (1632)։  Նա թարգմանել է «Ալիսը կամ սուրհանդակային արվեստը» (1607) իտալերենից Լորենցո Դակի և «Քրիստոնեական ոստիկանությունը» (1632) իսպաներենից Խուան դե Սանտա Մարիայի կողմից։

Չնայած Բլաունտը ամենից շատ հիշվում էր առաջին ֆոլիոյի շնորհիվ, նա նաև հրատարակում էր Միգել դե Սերվանտեսի, Բեն Ջոնսոնի, Սամուել Դանիելի, Ուիլյամ Քեմդենի, Խոսե դե Ակոստայի և այլ կարևոր հեղինակների ստեղծագործությունները։ Բլաունտը նկարագրվում էր որպես «գրականության իսկական սիրահար, նուրբ և յուրահատուկ ճաշակով»։  Բացի ֆոլիոյից, Բլաունտը այլ աննշան կապեր ուներ Շեքսպիրյան կանոնի հետ։  1601 թվականին նա հրատարակեց Ռոբերտ Չեսթերի «Սիրո նահատակը», հատորը, որում ներկայացված էին «Փյունիկը և կրիան»։ Նա 1608 թվականին հրատարակիչների ռեգիստրում գրանցեց «Անտոնին և Կլեոպատրան» և «Պերիկլեսը»՝ Տյուրոսի արքայազնը, թեև ոչ մեկը չհրապարակեց։  Բլաունտը նաև Շեքսպիրի սոնետների հրատարակիչ Թոմաս Թորփի մտերիմ ընկերն ու պրոֆեսիոնալ գործընկերն էր։ Նա մահացել էր 1632 թվականի հոկտեմբերին։

Ծանոթագրություններ
------------------

1. 1 2 3 4  SNAC — 2010.
2. 1 2  Taylor, Gary (2004). «Blount , Edward (bap. 1562, d. in or before 1632)». *Oxford Dictionary of National Biography* (Online ed.). Oxford University Press. doi:10.1093/ref:odnb/2686. (Subscription or UK public library membership required.)
3. 1 2  Chisholm, 1911
4. ↑  Sheavyn, p. 67.
**Լուկա Կացելի** (հուն․՝ Λούκα Κατσέλη, ապրիլի 20, 1952(1952-04-20), Աթենք, Հունաստան), հույն քաղաքական գործիչ, որը 2011 թվականի հունիսի 17-ից զբաղեցնում է Հունաստանի աշխատանքի նախարարի պաշտոնը։

Կենսագրություն
--------------

Լուկայի ծնողները` Պելոս և Ալեկա Կացելիները, արվեստի գործիչներ են։ 1972 թվականին գերազանցության դիպլոմով ավարտել է Սմիթ քոլեջը։ Մագիստրոսական երկու աստիճան է ստացել Փրինսթոնի համալսարանում՝ մասնագիտանալով տնտեսական քաղաքականության և միջազգային ֆինանսական գործունեության ոլորտներում։ 1978 թվականին դոկտորական աստիճան է ստացել Փրինսթոնում։

1977—1985 թվականներին աշխատել է որպես ասիստենտ, այնուհետև պրոֆեսոր Եյլի համալսարանում, որտեղ 1980 թվականին դարձել է լավագույն երիտասարդ դասախոս և ստացել Մարշալի ֆոնդի կրթաթոշակ (1982—1984): Հրավիրյալ դասախոս է եղել Լոնդոնի Birbeck և Աթենքի էկոնոմիկայի և բիզնեսի համալսարաններում։ 1987 թվականից դասավանդում է Աթենքի համալսարանում, որտեղ 1997- 2001 թվականներին զբաղեցրել է ռեկտորի պաշտոնը։

Մակրոտնտեսական միջազգային քաղաքականության վերաբերյալ շուրջ 40 աշխատությունների հեղինակ է։ Ամուսնացած է Գերասիմ Արսենիսի հետ։ Ունի երկու երեխա՝ որդին Դիմիտրիսը և դուստրը՝ Ամալյան։

Քաղաքական կարիերա
-----------------

Քաղաքական գործունեությունը սկսել է դեռևս 1976 թվականին։ 2009 թվականի հոկտեմբերի 4-ին նշանակվել է Հունաստանի Զարգացման, մրցակցության և ջրային տրանսպորտի հարցերով նախարար։ 2010 թվականի սեպտեմբերի 7-ին Յորգոս Պապանդրեուն մասշտաբային փոփոխություններ է իրականացրել երկրի կառավարությունում։ Արդյունքում Լուկա Կացելին նշանակվել է աշխատանքի հարցերով նախարար։

2012 թվականի մարտի 14-ին Հարիս Կաստանիդիսի հետ միասին ստեղծել է «Հանրային համաձայնություն» կուսակցությունը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  *Deutsche Nationalbibliothek* Record #170015017 // Gemeinsame Normdatei (գերմ.) — 2012—2016.
2. ↑  «В правительстве Греции произошли масштабные перестановки». Արխիվացված է օրիգինալից 2010 թ․ սեպտեմբերի 14-ին. Վերցված է 2017 թ․ ապրիլի 10-ին.
3. ↑  «Георгиос Папандреу изменил состав своего правительства — ana-mpa». Արխիվացված է օրիգինալից 2012 թ․ մարտի 11-ին. Վերցված է 2017 թ․ ապրիլի 10-ին.
4. ↑  «Former PASOK ministers launch new party», *Ekathimerini*, 14 March 2012

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| GND: 170015017 · ISNI: 0000000084758433 · LCCN: n79047992 · NLA: 35901046 · NLG: 35813 · NTA: 132268221 · NUKAT: n2003064176 · LIBRIS: 193022 · SUDOC: 088070182 · VIAF: 115059402 · WorldCat VIAF: 115059402 |

 |

 |
**Ժողովրդագրական քաղաքականություն**, պետական մարմինների և այլ սոցիալական ինստիտուտների կողմից բնակչության վերարտադրության կարգավորման ոլորտում նպատակաուղղված գործունեություն, նպատակ ունենալով պահպանել կամ փոխել նրա թվի և կառուցվածքի շարժընթացի միտումները։ Դա տնտեսական, վարչա-իրավական, դաստիարակչական, քարոզչական և այլ ձեռնարկումների համակարգ է, որոնց օգնությամբ պետությունն իր համար ցանկալի ուղղությամբ ներգործում է բնակչության բնական շարժի (ամենից առաջ ծնելիության) վրա։ Այլ խոսքով, դա բնակչության ծնելիության, մահացության, ամուսնությունների և ամուսնալուծությունների, տարիքային կազմի վրա ազդող քաղաքականությունն է։ Լայն իմաստով ժողովրդագրական քաղաքականությունն երբեմն նույնացվում է ազգաբնակչության ոլորտում իրականացվող քաղաքականությանը, իսկ նեղ, ավելի ընդունված իմաստով դիտվում է նրա մասերից մեկը։ Այն սերտորեն կապված է սոցիալական և տնտեսական քաղաքականության հետ, այնուհանդերձ, ունի իր առանձնահատկությունները։ Այդպիսի քաղաքականության օբյեկտ կարող է հանդես գալ երկրները, նրանց առանձին շրջանները,ինչպես նաև բնակչության առանձին խմբերը։

Ժողովրդագրական պայթյուն
-----------------------

Գիտական գրականության մեջ հանդիպող արտահայտություն, նկատի ունենալով երկրագնդի բնակչության բարձր բնական աճը Երկրորդ համաշխարհային պատերազմից հետո։ Այն հատկապես բնորոշ է Ասիայի,Աֆրիկայի և Լատինական Ամերիկայի զարգացող երկրներին։ Ժողովրդագրական անցման փուլերը չորսն են` «ժողովրդագրական գարուն», «ժողովրդագրական ամառ», «ժողովրդագրական աշուն», «ժողովրդագրական ձմեռ»։

Ժողովրդագրական ճգնաժամ
----------------------

Ծնելիության, մահացության և համապատասխանաբար բնական աճի ոչ բարձր ցուցանիշներ։ Ժողովրդագրական ճգնաժամ ասելով հասկացվում է ինչպես բնակչության նվազումը, այնպես էլ գերբնակչությունը։

Ծանոթագրություններ
------------------

1. ↑  Յ. Մուրադյան, Մ. Մուրադյան, Մարդկության համամոլորակային հիմնախնդիրները և դրանց լուծման ուղիները, Երևան 2014
**Մորթապաշտը** (ուկր․՝ *Шкурник*), ուկրաինական խորհրդային գեղարվեստական ֆիլմ, որը 1929 թվականին նկարահանել է ռեժիսոր Նիկոլայ Շպիկովսկին Վադիմ Օխրիմենկոյի «Ցիմբալա» պատմվածքի հիման վրա։ 1920-ական թվականներին Ուկրաինայում ծավալված քաղաքացիական պատերազմի մասին պատմող, երգիծական կատակերգության ժանրին պատկանող այդ ժապավենը կարճ ժամանակ ցուցադրվելուց հետո հանվել է վարձույթից հետևյալ հիմնավորմամբ․ «…ֆիլմում քաղաքացիական պատերազմը դիտարկված է միայն դրա մթին ու նողկալի կողմերից․ կողոպուտ, կեղտ, կարմիրբանակայինների հրամանատարության, խորհրդային տեղական իշխանությունների բթամտություն և այլն․․․ Ստացվել է այն ժամանակվա իրականության պասկվիլային այլանդակ պատկերը»։ Երկար ժամանակ ֆիլմը կորսված է համարվել, սակայն 2000-ական թվականներին հայտնաբերվել է «կինոարխիվների ամենահետին ծալքերում», վերականգնվել է ու ցուցադրվել մի շարք կինոփառատոներում, այդ թվում՝ համր կինոյի կիևյան երկրորդ փառատոնում։ Արդի քննադատությունը ընդգծել ու բարձր է գնահատել ֆիլմի հեղափոխական, ավանգարդային բնույթը, հրատապությունը նաև նոր՝ ներկա ժամանակներում, գաղափարախոսական կարծրատիպերից զերծ լինելը։

Ուկրաինական կինոյի պատմության 100 լավագույն ֆիլմերի ցանկում «Մորթապաշտը» կատակերգությունը զբաղեցնում է 31-րդ հորիզոնականը։

Դիպաշարը
--------

Այս կինոնկարը կարող է ծառայել որպես 1920-ական թվականների խորհրդային գաղափարախոսության ուղեցույց։

Գործողությունները տեղի են ունենում Ուկրաինայում ծավալված քաղաքացիական պատերազմի ժամանակ։ «Չեզոք քաղքենի» Ապոլլոն Շմիգուևը թքած ունի Կիևի փողոցներում մեկմեկու դեմ կենաց ու մահու պայքար մղող գաղափարախոսությունների վրա և ջանում է հնարավոր բոլոր միջոցներով օգուտ քաղել շուրջբոլորը տիրող անկարգությունից։ Մերթ կարմիրների կողմից է, մերթ սպիտակգվարդիականների, մերթ անարխիստների, բայց բոլոր դեպքերում հետապնդում ու առաջ է տանում իր մորթապաշտական հետաքրքրություններն ու շահը։

Ֆիլմն ստեղծողները ցանկացել են ծաղրի ենթարկել ամեն ինչի հետ հարմարվող, մորթապաշտ «հերոսին»՝ չիմանալով, իհարկե, որ Ապոլլոն Շմիգուևները շուտով դառնալու են հանրության մեջ ամենատարածված տիպը։

Դերերում
--------

Իվան Սադովսկի - քաղաքենի

Լուկա Լյաշենկո - պարտիզանների հրամանատար

Դորա Ֆելլեր - պարետ

Դմիտրի Կապկա - գնդապետ

Ծանոթագրություններ
------------------

1. ↑  Cita web |url= giugno 2020
2. ↑  Cita web |url= Франции успешно прошла неделя украинского кино|sito=aif.ua |accesso=26 giugno 2020
3. ↑  Шкурник Արխիվացված 2016-08-13 Wayback Machine // Энциклопедия кино. — 2010.
4. ↑  *Евгений Марголит, Вячеслав Шмыров* Изъятое кино. 1924—1953. — М.: Дубль-Д, 1995.
5. ↑  Дмитрий Санин (2012 թ․ հոկտեմբերի 26). «42-я «Молодость», шкурный вопрос». *Газета «Зеркало недели»*. Արխիվացված է օրիգինալից 2016 թ․ օգոստոսի 22-ին. Վերցված է 2023 թ․ մարտի 27-ին.
6. ↑  Олексій Радинський (19 грудня 2003). «Величне мовчання екрана». Дзеркало Тижня. Արխիվացված է օրիգինալից 11 жовтня 2014-ին. Վերցված է 7 жовтня 2014-ին.
7. ↑  Максим Семёнов (2014 թ․ օգոստոսի 4). «Тартарен с Шулявки: «Шкурник» Николая Шпиковского в «Музеоне»». *Colta.ru*.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · FilmAffinity · Internet Movie Database |

 |
**Կարեն Հակոբի Սարուխանյան** (օգոստոսի 20, 1986(1986-08-20), Լենինական, Հայկական ԽՍՀ, ԽՍՀՄ), հայ քաղաքական պետական գործիչ, ՀՀ ԱԺ 7-րդ գումարման պատգամավոր («Իմ քայլը խմբակցություն)։ ՀՀ արտակարգ իրավիճակների փոխնախարար (2021 սեպտեմբեր-դեկտեմբեր)։ ՀՀ ԱԺ 8-րդ գումարման պատգամավոր («Քաղաքացիական պայմանագիր» խմբակցություն)։

Կենսագրություն
--------------

Կարեն Սարուխանյանը ծնվել է 1986 թվականի օգոստոսի 20-ին Լենինականում։

1993-1998 թվականներին սովորել է Գյումրու թիվ 15 միջնակարգ դպրոցում։

1998-2002 թվականներին սովորել է «Բալատոն» վարժարանում։

2003 թվականին ավարտել է Բյուրակնի դպրոցը։

2004-2008 թվականներին սովորել է Երևանի պետական համալսարանի կենսաբանության ֆակուլտետի կենսաֆիզիկա բաժնում։

2011-2013 թվականներին սովորել է ԵՊՀ կենսաբանության ֆակուլտետի կենդանաբանություն բաժնի մագիստրատուրայում։

Տիրապետում է անգլերեն և ռուսերեն լեզուներին։

Աշխատանքային գործունեություն
----------------------------

2008-2012 թվականներին աշխատել է Գյումրու պետական բժշկական քոլեջում՝ որպես բժշկական գենետիկայի ու կենսաբանության դասախոս։

2009–2018 թվականներին աշխատել է Բյուրակնի միջնակարգ դպրոցում՝ որպես կենսաբանության և ինֆորմատիկայի ուսուցիչ։

2018 թվականի հունիսի 1-ին ՀՀ կառավարության որոշմամբ՝ նշանակվել է ՀՀ Շիրակի մարզպետ։

Հասարակական-քաղաքական գործունեություն
-------------------------------------

2008 թվականին մասնակցել է Գյումրու ՏԻՄ ընտրություններին՝ որպես ավագանու թեկնածու։

2015 թվականի մայիսի 30-ին կայացած առաջին համաժողովի ժամանակ դարձել է «Քաղաքացիական պայմանագիր» կուսակցության անդամ։

2016 թվականին Գյումրու ՏԻՄ ընտրություններում «Քաղաքացիական պայմանագիր» կուսակցության կողմից առաջադրվել է ավագանու անդամ, ինչպես նաև եղել է «Քաղաքացիական պայմանագիր» կուսակցության՝ Գյումրու նախընտրական շտաբի պետը։

Ազգային ժողովի՝ 2017 թվականի ընտրություններում «ԵԼՔ» դաշինքի՝ Շիրակի մարզի նախընտրական շտաբի պետն է եղել։

2018 թվականին եղել է «Իմ քայլը» շարժումը նախաձեռնող խմբի անդամ։

2018 թվականի դեկտեմբերի 9-ին կայացած արտահերթ խորհրդարանական ընտրություններում Շիրակի մարզն ընդգրկող թիվ 11 ընտրատարածքում լինելով «Իմ քայլը» դաշինքի ռեյտինգային թեկնածուներից մեկը՝ ստացել է 6 271 քվե։

2019 թվականի հունվարի 10-ին ստացել է պատգամավորական մանդատը։

Ծանոթագրություններ
------------------

* Տեսաձայնային նյութեր Վիքիպահեստում

1. ↑
2. ↑
3. ↑  «Արխիվացված պատճենը». Արխիվացված է օրիգինալից 2018 թ․ դեկտեմբերի 31-ին. Վերցված է 2019 թ․ հունվարի 10-ին.
4. ↑
5. ↑
6. ↑
7. ↑
8. ↑
9. ↑
10. ↑
11. ↑
12. ↑

Արտաքին հղումներ
----------------

* Ո՞վ է Շիրակի մարզպետի իրական թեկնածուն - Հրապարակ
* «Եկել եմ ծառայելու Շիրակի քաղաքացուն»
* Կարեն Սարուխանյանը՝ Շիրակի մարզպետ
* Շիրակի մարզպետ Կարեն Սարուխանյանը գործունեությունը շարունակելու է Ազգային ժողովում